Rèk utawa erèk (Basa Indonésia: korek), ya iku piranti kanggo ngasilakè geni kang bisa dikendhalèkaké. Rèk didol ing toko-toko kanthi wadhah kothak-kothak cilik kang isiné rèk.
Korèk geni (ing sawatara panggonan diarani rèk jrès), kasusun saka kayu kang dadi gagangé lan salah siji pucuké ditutup karo bahan ya iku fosfor. Fosfor iki bakal ngasilaké geni awit kena gésékan karo pérangan kang digawé mirunggan ing rèk, pérangan iki manggon ing sisih kiwa tengené kerdhus rèk. Sanajan ana uga pérangan rèk kang kena uga diurubaké nganggo praèn kasar. Rèk kang nggunakaké cuwèran kaya ta naphtha utawa butana diarani rèk gas.
Bangsa Tiyongkok wiwit taun 577 wis nggawé rèk prasaja kang digawé saka kayu kang ngandhut wlirang. Rèk modhèren kang sapisanan tinemu taun 1805. Déné kang nemu ya iku K. Chancel, asistèn Propésor L. J. Thénard ing Paris. Endhas rèk digawé saka campuran potasium klorat, wlirang, gula lan karèt. Rèk iki diurubaké kanthi cara nyelupaké ing jero botol asbes kang isiné asem sulfat. Rèk iki kagolong barang kang larang regané nalika iku.

Sajarah 
Rèk kang diurubaké kanthi digèsrèk, tinemu déning kimiawan Inggris John Walker nalika taun 1827. Panemon iki tinemu Robert Boyle taun 1680-an kanthi campuran fosfor lan wlirang, nanging usaha wektu iku durung misuwur. Walker nemu campuran antimon (III) sulfida, potasium klorat, natural gum, lan pathi. Campuran iki bisa diurubaké kanthi cara nggèsèkaké ing pérangan kang kasar.

Uga delengen 
 Rèk gas
 Upet

Cathetan suku 

Geni
Reaksi kimia